  Анжелика Тихонова корреспондент 2020-тӥ арын элькунамы нырысетӥез «Театральная Удмуртия» фестиваль ортчоз. Со сярысь улосвыллэн тӧроез Александр Бречалов 5-тӥ гудырикошконэ аппарат кенешонын вераз, ивортэ тӧролэн кивалтэтлэн пресс-службазы. Фестивале школаослэн но студентъёслэн (егитъёслэн) театр коллективъёссы пыриськыны быгатозы. Ужъёссэс дунъян понна театр удысысь ӧнерчиослэсь жюри кылдытозы.  Вераны кулэ, Удмуртиын театр удысэн тунсыкъяськон пумен будэ. Сое «Театральное Приволжье» округъя фестивальлэн улосвыл люкетаз пыриськисьёслэн лыдзы но возьматэ. Вожвылъяськонэ 55  вазиськонъёс вуизы, 45-ез со пӧлысь - нылпи коллективъёслэсь. Фестивальлэн улосвыл люкетаз оглом 950 адями пыриськиз. Та дыре ужрад улсын театр афишаосъя вожвылъяськон мынэ.  Тегъёс: Лулчеберет Ижкар Театр Удмуртия АлександрБречалов Театрлэнарез  